એક્ચ્યુલી, આ સંવાદ સંજય લીલા ભણસાળીના મોંમાં મૂકવો જોઈએ. પછી એ સેટિંગ્સ્ હોય, સેટિંગની ઝીણી ઝીણી ડિટેલ હોય, કૉસ્ચ્યૂમ્સ-જ્વેલરી હોય, કે એમના મુખ્ય ઍક્ટર્સ- દીપિકા પદુકોણ-શાહીદ કપૂર-રણવીરસિંહને પેશ કરવાનો તરીકો હોય- સુપર્બ. સિમ્પ્લી સુપર્બ. “ઘૂમર” સોંગ, એનું ચિત્રિકરણ આફરીન પોકારાવી દે એવું છે, સુબ્રત ચેટર્જીની સિનેમેટોગ્રાફી ઉત્તમ. પ્રકાશ કાપડિયાના સંવાદો હૃદયસોંસરવા ઊતરી જાય એવા છેઃ “સુલતાન-હે-હિંદની તરવારમાં જેટલું લોઢું નથી એટલું રાજપૂતોની છાતીમાં છે.” ત્રણેવ મુખ્ય અદાકારના અભિનય સૉલિડ છે.